Josianne Vella .td_uid_2_604b3fd1e32f8_rand.td-a-rec-img{text-align:left}.td_uid_2_604b3fd1e32f8_rand.td-a-rec-img img{margin:0 auto 0 0} Laqgħa mqanqla tal-Kumitat Parlamentari għall-Kontijiet Pubbliċi ġiet sospiża wara li ntalab ruling ieħor mill-Ispeaker fuq x'tip ta' mistoqsijiet jistgħu jsiru lix-xhud. Id-deputat Laburista Glenn Bedingfield oġġezzjona għal dak li sejjaħ "mistoqsijiet intimidatorji" indirizzati lix-xhud li deher quddiem l-istess kumitat. Iċ-Chairman tal-Kumitat Beppe Fenech Adami qal li hu ma jaqbilx ma' din it-talba peress li dan ifisser li r-ruling tal-Ispeaker se jkun qed jagħmel sarima ma' ħalq il-membri tal-kumitat. Ix-xhud ewlieni tal-kumitat reġa' kien David Galea, konsulent tal-Enemalta li kien fdat li jieħu ħsieb l-immaniġġjar tal-proġett tal-power station tal-Electrogas. Huwa akkuża lid-deputati Nazzjonalisti fuq il-kumitat li kien "fuq fishing expedition b'domandi intimidatorji rrelevanti għar-rapport tal-Uffiċċju tal-Awditur Ġenerali". Galea rrifjuta jwieġeb għall-mistoqsija li saritlu dwar kemm l-Enemalta hi obbligata tixtri provvista ta' gass mill-Electrogas. Filwaqt li stqarr li għandu risposta għal dik id-domanda, huwa qal li ma jistax iwieġeb peress li marbut bis-sigriet professjonali. Konsulent tal-Electrogas b'uffiċċju biswit il-bank bil-kont ta' 17 Black Mil-laqgħa tal-lum ħareġ li Galea tħallas bejn €150,000 u €200,000 mill-Enemalta fuq xogħol mifrux fuq erba' snin. Huwa qal ukoll li ġie kuntrattat fuq xogħol mal-Ministeru tal-Enerġija taħt Konrad Mizzi. Stqarr li kien involut fid-diskussjonijiet bejn il-Gvern u l-Vitals, xogħol dwar Quality Assurance mal-ARMS, is-sit il-ġdid tal-ITS fi Smart City kif ukoll xogħol marbut mal-Air Malta. Hu ċaħad li kien involut fil-proġett tal-Windfarms f'Montenegro. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b3fd1e35a0_rand.td-a-rec-img{text-align:left}.td_uid_3_604b3fd1e35a0_rand.td-a-rec-img img{margin:0 auto 0 0}